РЕГЛАМЕНТ (ЕО) № 287/2007 НА КОМИСИЯТА
от 16 март 2007 година
за изменение на приложение II към Регламент (ЕИО) № 2377/90 на Съвета за установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход, по отношение на жен-шен, стандартизирани екстракти и препаратите от него
(Текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), и по-специално член 3 от него,
като взе предвид становището на Европейска агенция по лекарствата, представено от Комитет по лекарствените продукти за ветеринарна употреба,
като има предвид, че:
(1)
Всички фармакологичноактивни субстанции, които се използват в Общността във ветеринарномедицинските продукти, предназначени за животни, отглеждани за производство на храна, следва да бъдат оценени в съответствие с Регламент (ЕИО) № 2377/90.
(2)
Жен-шенът е включен в приложение II към Регламент (ЕИО) № 2377/90 в категорията на субстанциите, използвани в хомеопатичните ветеринарни лекарствени продукти за всички видове, от които се произвежда храна; използването му е предназначено единствено за хомеопатични ветеринарни лекарствени продукти, приготвени в съответствие с хомеопатични фармакопеи, в концентрации, съответстващи на тинктурата-майка, и техните разтвори. След разглеждането на определено заявление се счита за необходимо да се прибави нова точка към приложение II в категорията на субстанциите от растителен произход за жен-шен, стандартизирани екстракти и препаратите от него и за всички видове, от които се произвежда храна.
(3)
Регламент (ЕИО) № 2377/90 следва да бъде съответно изменен.
(4)
Целесъобразно е да се предвиди достатъчен срок преди прилагането на настоящия регламент, за да могат държавите-членки, в светлината на настоящия регламент, да внесат нужните корекции в разрешителните за пускане на пазара на съответните ветеринарни лекарствени продукти, издадени съгласно Директива 2001/82/ЕО на Европейския парламент и на Съвета от 6 ноември 2001 г. за въвеждане на кодекс на Общността за ветеринарните лекарствени продукти (2) с цел съобразяване с разпоредбите на настоящия регламент.
(5)
Мерките, предвидени в настоящия регламент, са в съответствие със становището на Постоянния комитет за ветеринарни лекарствени продукти,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (EИО) № 2377/90 се изменя в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент се прилага от 16 май 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 март 2007 година.